শঙ্খ ঘোষ 'ভাল বা উত্তীর্ণ লেখার' দু'টি শনাক্তচিহ্ন দেখিয়েছেন : একটি 'লেখার মধ্যে লেখকের মানসিক একটা স্বচ্ছতা', অন্যটি 'একটা বিশ্বব্যাপ্ত বোধের ইশারা'। 'বিশ্বব্যাপ্ত বোধের ইশারা' বোঝা গেলেও 'লেখকের মানসিক স্বচ্ছতা' কীভাবে বুঝবেন পাঠক? ভালো কবিতা কি বায়বীয় বস্তু? শব্দই কবিতার কঙ্কালকাঠামো এবং ব্যঞ্জনা তার প্রাণভোমরা। শব্দের আশ্রয়ে একটি 'বোধের ইশারা' নিশ্চয়ই সঞ্চারিত হবে পাঠকের মনে -- নির্বোধ কবিতাকে ভালো তো বলবেন না কেউই। ব্যক্তিগত বোধকে ‌'বিশ্বব্যাপ্ত' ক'রে তুলতে পারা অবশ্য বড় কবিত্বেরই লক্ষণ। কি [..]